                                          udskrift
                                               af
                          sø- & handelsrettens dombog
                                         ____________
                                           dom
afsagt den 6. maj 2011 af sø- og handelsretten sammensat af vicepræsident michael b. elmer (rets-
formand), adm. direktør ole lundsgaard andersen, generalsekretær, direktør anders madsen, land-
mand, ph.d., michael svane jørgensen og rådsmedlem torben steenberg.
n-1-09                         forbrugerombudsmanden
                               (chefkonsulent katrine de neergaard)
                               mod
                               post danmark a/s
                               (advokat frank bøggild)
indledning og påstande
under sagen skal der navnlig tages stilling til, om post danmark a/s (i det følgende post
danmark) overtræder markedsføringslovens § 6, stk. 3, ved til personer, som ved at blive op-
ført på den såkaldte robinson-liste i cpr generelt har frabedt sig henvendelser i markedsfø-
ringsøjemed, at levere henvendelser i omslag kaldet ”med rundt”, som er påtrykt modtage-
rens navn og/eller adresse, og som indeholder omtale af eller annoncer for post danmarks
og/eller andre erhvervsdrivendes virksomhed og produkter.
      markedsføringslovens § 6, stk. 1 og 3, lyder således:
                                                   -2-
       uanmodet henvendelse til bestemte aftagere
       § 6. en erhvervsdrivende må ikke rette henvendelse til nogen ved brug af elektronisk
       post, et automatisk opkaldssystem eller telefax med henblik på afsætning af varer, fast
       ejendom og andre formuegoder samt arbejds- og tjenesteydelser, medmindre den pågæl-
       dende forudgående har anmodet om det.
       stk. 2. [udelades]
       stk. 3. en erhvervsdrivende må ikke rette henvendelse til en bestemt fysisk person ved
       brug af andre midler til fjernkommunikation med henblik på afsætning som nævnt i stk.
       1, hvis den pågældende over for den erhvervsdrivende har frabedt sig dette, hvis det
       fremgår af en fortegnelse, som udarbejdes af det centrale personregister (cpr) hvert
       kvartal, at den pågældende har frabedt sig henvendelser, der sker i sådant markedsfø-
       ringsøjemed, eller hvis den erhvervsdrivende ved undersøgelse i cpr er blevet bekendt
       med, at den pågældende har frabedt sig sådanne henvendelser. ved telefonisk henven-
       delse til forbrugere gælder endvidere reglerne om uanmodet henvendelse i lov om visse
       forbrugeraftaler.
       stk. 4-7. [udelades]
påstande
forbrugerombudsmanden har nedlagt påstand om, at post danmark skal anerkende, at:
1.     omslaget ”med rundt” eller tilsvarende omslag, som post danmark uddeler sammen
       med uadresserede reklamer mv., og hvorpå der er trykt annoncer fra erhvervsdrivende
       eller omtale af post danmarks virksomhed og produkter, er en henvendelse til en be-
       stemt fysisk person med henblik på afsætning af varer, fast ejendom og andre formue-
       goder samt arbejds- og tjenesteydelser som nævnt i markedsføringslovens § 6, stk. 3,
       når modtagerens adresse er påført omslaget, subsidiært når modtagerens navn og
       adresse er påført omslaget.
2.     reklamemateriale pakket i kuverter, folie eller anden emballage, som er påført modta-
       gerens adresse og omdeles af post danmark, er en henvendelse til en bestemt fysisk
       person med henblik på afsætning af varer, fast ejendom og andre formuegoder samt
       arbejds- og tjenesteydelser som nævnt i markedsføringslovens § 6, stk. 3.
post danmark har heroverfor nedlagt påstand om afvisning, subsidiært frifindelse, og for det
tilfælde, at forbrugerombudsmandens påstand 1 tages til følge, selvstændig påstand om, at
forbrugerombudsmanden skal anerkende, at markedsføringslovens § 6, stk. 3, ikke er over-
trådt, når post danmark – uden frasortering af personer på cpr’s kvartalsliste (robinson-
listen) – husstandsomdeler reklamer sammen med:
                                                -3-
a.     et blankt omslag – dvs. et omslag uden redaktionelle artikler og reklamer – i samme
       format som med rundt og med husstandsadresse og eventuelt også navn påtrykt,
       således som vist i sagens bilag a, uanset der i omslaget er indlagt a) reklamer fra er-
       hvervsdrivende, og b) med rundt med redaktionelle artikler og reklamer men uden
       navn og husstandsadresse, således som vist i bilag b (e164-168),
b.      med rundt med husstandsadresse og eventuelt også navn påtrykt samt med redak-
       tionelle artikler og reklamer således som vist i bilag c, såfremt postbuddet forud for af-
       leveringen til modtageren afriver adressefeltet og undlader at aflevere dette til modta-
       geren (e169-172),
c.     med rundt uden husstandsadresse og navn påtrykt, uanset at der inden i med
       rundt ligger et blankt løst a5 ark på tværs af med rundt, så den yderste del af ar-
       ket stikker ud over kanten på med rundt og her har husstandsadresse og eventuelt
       også navn påtrykt således som vist i bilag d (e173),
d.     med rundt således som vist i bilag 1, såfremt over 25 %, subsidiært 50 %, af indhol-
       det udgøres af redaktionel tekst (e55-57) og/eller
e.     med rundt uden omtale af post danmark selv eller virksomhedens produkter
       (egenreklame), bortset fra navn/logo og kontaktdata således som vist i bilag b (e165-
       168).
forbrugerombudsmanden har påstået post danmarks selvstændige påstand afvist.
oplysningerne i sagen
det fremgår af post danmarks hjemmeside www.postdanmark.dk, at post danmark er et ak-
tieselskab, der i 2010 havde en egenkapital på ca. 4,5 mia. kr., en omsætning på ca. 10,5 mia.
kr., og ca. 16.000 heltidsbeskæftigede medarbejdere. post danmark oplyses endvidere at væ-
re ejer eller medejer af en række andre virksomheder, ligesom post danmark angives at måt-
te konkurrere med andre virksomheder inden for distributions-, transport- og logistiksekto-
ren, bl.a. fordi postvæsenets hidtidige eneret nu er begrænset til kun at omfatte breve indtil
50 gram.
                                                 -4-
       post danmark har siden 2005 omdelt forsendelser som fx reklamer, cirkulærer, prøve-
numre af blade og lignende med ens vægt, format, indhold og udseende, som omdeles til en
gruppe af modtagere i danmark, i omslag benævnt med rundt, hvorpå er trykt den adresse,
hvortil omslaget med indhold uddeles, og en angivelse af de forsendelser, som ligger i om-
slaget. omslaget lægges uden om forsendelserne og afleveres sammen med disse til den på-
gældende modtager. er der ikke nogen forsendelse til en adresse, afleveres ikke noget (tomt)
omslag.
       de forsendelser, som ligger i med rundt, varierer fra område til område og fra adresse
til adresse. sorteringsanlægget har medført, at 99 % af den tidligere manuelle håndtering er
nu automatisk.
       med rundt forekommer i praksis i 6 forskellige udformninger:
       - omslag udelukkende med omtale af post danmarks virksomhed og produkter
       - omslag med en blanding af reklamer for post danmark og andre erhvervsdrivende
       - omslag udelukkende med reklamer fra andre erhvervsdrivende end post danmark
       - omslag med blanding af redaktionel tekst og reklamer
       - omslag med navn på modtageren af et magasin, hvorpå den pågældende abonnerer
       - omslag til husstande tilmeldt ”reklamer - nej tak” eller ”reklamer og gratis aviser -
             nej tak”
private husstande, som på posthuset har tilmeldt sig ”reklamer - nej tak” eller ”reklamer
og gratis aviser - nej tak”, modtager fortsat information fra staten, regionerne og kommu-
nerne, materiale fra politiske partier, indsamlingsmateriale fra velgørende foreninger, kirke-
blade, mv. med rundt til sådanne husstande fremtræder som udfærdiget af post danmark,
hvis logo også findes herpå, og har på forsiden (den første højreside) en vejledning om disse
ordninger, mens de øvrige sider er blanke, bortset fra at der øverst side 4 er en boks, hvor
adressen står tillige med oplysning om forsendelserne i omslaget.
       også omslagene til husstande, der ikke har frabedt sig reklamer, fremtræder som ud-
færdiget af post danmark, hvis logo også findes herpå. det typiske omslag indeholder både
redaktionel tekst og reklamer for post danmark og/eller andre annoncører og kan f.eks. se
således ud (med uret gengives forsiden, side 2, side 3 og bagsiden):
 -5-                                                     -6-
       hjemmesiden indeholder endvidere bl.a. følgende oplysninger om adresseløse forsen-
delser og om priserne for annoncering i med rundt:
       ”med adresseløse forsendelser har du mange muligheder. du kan både bruge mediet
       som et massemedie, eller du kan segmentere og dermed få dit budskab ud til meget
       specifikke målgrupper. sammenlignet med andre medier er adresseløse forsendelser et
       meget billigt alternativ, som giver høj kendskabsgrad og en målbar effekt.
              post danmark tilbyder flere forskellige adresseløse produkter, der differentierer i
       forhold til målrettethed.
                                - direct mail
                                - husstandsdirect
                                - segmenterede adresseløse forsendelser
                                - adresseløse forsendelser
                                - for annoncører i med rundt
       …
       alle adresseløse reklamer bliver omdelt i det adresserede omslag med rundt sammen
       med husstandens magasiner og øvrige reklamer. idet modtageren er opmærksom på, at
       omslaget kan indeholde magasiner, samt at reklamer kan matche husstandens forbru-
       gerprofil, har den enkelte forsendelse større personlig værdi for modtageren.
       …
       med eller uden emballage?
       du kan selv vælge om din forsendelse skal have et omslag eller en konvolut. men
       adresseløse forsendelser kan normalt sendes uden, materialet skal blot være en enhed –
       et kort, en brochure, et katalog, etc.
       …
       med rundt skriver til hele danmarks befolkning, og med ca. 1.000.000 læsere om ugen
       får du adgang til købelystne danskere i alle aldre, fordelt rundt om i hele landet.
       …
       priser og placering
       format                                  pris
       forside 179 x 100 mm.                   kr. 120.000 ekskl. moms
       opslag (side 2+3) 374 x 100 mm.         kr. 155.000 ekskl. moms
       1/3 side (side 3) 179 x 100 mm.         kr. 120.000 ekskl. moms
       bagside 179 x 200 mm.                   kr. 155.000 ekskl. moms
       opskrift 60 x 80 mm.                    kr. 10.000 ekskl. moms
       konkurrence 60 x 80 mm                  kr. 10.000 ekskl. moms …”
klager til forbrugerombudsmanden
forbrugerombudsmanden har modtaget en række klager over, at med rundt er blevet om-
delt til personer på robinsonlisten, som er den fortegnelse, som er omtalt i markedsførings-
lovens § 6, stk. 3, og som cpr hvert kvartal udarbejder over personer, har frabedt sig hen-
                                                     -7-
vendelser, der sker i sådant markedsføringsøjemed. forbrugerombudsmanden har fremlagt
tre af disse klager, hvoraf én gengives her:
       ”…
       jeg tillader mig at rette henvendelse til dem, da jeg er begyndt at få adresseret reklame
       fra post danmark, dog står der ikke mit navn på men min fulde adresse.
       jeg tilmeldte mig robinson registeret, den dag det startede op for ikke at få adresseret
       reklame og har heller ikke fået det, før det nu dukker op fra post danmark.
       jeg har klaget til post danmark telefonisk, de kan ikke forstå mit problem da jeg ikke
       har frameldt reklamer hos dem, desuden stod mit navn jo ikke på den folder der om-
       slutter reklamerne, jeg gjorde opmærksom på at min fulde adresse stod på folderen der
       er trykt med masser af reklamer, og inden i ligger alle de andre reklamer.
       jeg mener jo at det er adresseret reklame, og kan nu frygte at alle andre firmaer siger
       det samme som post danmark dit navn står jo ikke på, det er kun din adresse og så star-
       ter lavinen forfra med en bunke reklamer med min adresse på.
       samtidig mener jeg ikke post danmark skal blande sig i om jeg får almindelig reklame i
       min postkasse, det er mit problem jeg har tilmeldt mig robinson registeret for ikke at få
       adresseret reklame, og det må post danmark tjekke før de sender sådanne en folder ud.
       …”
forklaringer
mediechef i post danmark, susanne rose plum, har forklaret, at der årligt er ca. 3 mia. adres-
seløse forsendelser, og at post danmark omdeler ca. 1 mia. af disse. ikke alle skal modtage
samme adresseløse forsendelser, og i forbindelse med den tidligere sortering heraf ved post-
sorteringsreolerne havde man lister, hvorpå man kunne se, hvem der havde takket nej til re-
klamer, og hvem der skulle have aviser leveret. den enkelte postarbejder tjekkede listerne og
foretog sortering og fordeling ud fra disse, ligesom postbuddet ofte skrev navn eller adresse
på avisen i hånden.
       i forbindelse med post danmarks udvikling af maskinel sortering af adresseløse for-
sendelser blev det nødvendigt med et omslag til at holde forsendelserne samlet til den enkel-
te modtager. udviklingen af maskinel sortering skete i 2002-2005. teknologien findes ikke i
andre lande i verden.
       med rundt indeholder typisk 4 elementer, nemlig adressefelt, redaktionelt stof, infor-
mation fra post danmark og reklamer. det redaktionelle stof blev indført, fordi post dan-
                                                -8-
mark ønskede, at borgerne læste det, der var inde i omslaget, og idéen var derfor, at der skal
skrives nogle brede artikler af almen interesse for at skabe interesse for indholdet i omslaget.
den ansvarshavende redaktør bestemmer, hvad der skrives. et typisk eksemplar af med
rundt indeholder en artikel på side 2 og 3, og annoncer på forsiden, henholdsvis bagsiden,
typisk fra eksterne annoncører. reklamerne bidrager til at finansiere produktionen og udvik-
lingsprocessen. post danmark tjener årligt et tocifret millionbeløb på annoncerne i med
rundt, som udkommer to gange om ugen. annonceindtægterne udgør dog under 10 % af,
hvad det koster post danmark at have den maskinelle fordeling, som navnlig har højnet ar-
bejdsmiljøet og omdelingskvaliteten. med rundt kan indeholde omtale af post danmarks
egne produkter eller anden information fra post danmark. tidligere sendte post danmark
adresseløse forsendelser med orientering f.eks. om ændringer af priser, men disse informati-
oner findes nu i med rundt. det er oftest omkring højtiderne, post danmark har information
om egne produkter i med rundt.
       adressefeltet på med rundt angiver først ruten, så transporttjenesten ved, hvor de
konkrete omslag skal leveres. næste information er adressen, som er vigtig for postbuddet.
herefter er der en indholdsliste, som har to funktioner. taber postbuddet omslagene, kan
indholdet genskabes efter indholdsfortegnelsen, og post danmark kan kontrollere, at samar-
bejdspartneren, som styrer den maskinelle fordeling, yder mindst den 99 % rigtige fordeling,
som post danmark forlanger. herefter angives ugen og omdelingsperioden samt et unikt
nummer for produktionen, ud fra hvilken fordelingen kan genskabes, hvis noget går galt.
       modtagerens navn angives ikke længere på med rundt, således som det blev, da der
tidligere også lå magasinpost i med rundt. tidligere fremgik navn af magasiner, men da de
blev lagt i med rundt, måtte disse oplysninger i stedet trykkes på med rundt. fra den 1. ja-
nuar 2011 er magasiner blevet pakket som breve, og navne fremgår herefter aldrig af med
rundt. adresserne kommer fra en central database, modtagerdatabasen, som indeholder alle
i hele landet.
       post danmark har i alt i 2010 fået 10 klager over med rundt, navnlig over indholdet af
opskrifter og konkurrencer. post danmark har ikke registreret at have modtaget klager over,
at nogen på robinson listen har modtaget med rundt.
       husstande, der har takket nej til reklamer og/eller gratisaviser, modtager en særlig ud-
gave af med rundt, som i realiteten er et blankt omslag. ”nej tak til reklamer” indebærer, at
                                                -9-
en hel husstand har valgt ikke at få reklamer, hvorimod robinson-listen er personlig. samme
husstand kan tænkes på samme tid at rumme personer, der står på robinson-listen som per-
soner, der ikke gør dette.
parternes synspunkter
forbrugerombudsmanden har bestridt, at forbrugerombudsmandens påstande skulle være
uegnede til at blive taget under påkendelse, idet de er både aktuelle og tilstrækkeligt præcist
udformet til at blive taget under påkendelse. de er således nedlagt på baggrund af konkrete
klager til forbrugerombudsmanden over med rundt fra personer på robinsonlisten. at på-
standene taler om ”tilsvarende omslag” og ”andre erhvervsdrivende”, skaber ingen uklar-
hed, idet disse udtryk har den præcision, som er nødvendig.
       den selvstændige påstand, som post danmark har nedlagt, skal derimod afvises, idet
den ikke angår nogen aktuel situation, men rent hypotetiske forhold. det, som post danmark
beder retten om med denne påstand og de heri angivne tænkelige variationer i udformnin-
gen eller anvendelsen af med rundt, er i realiteten et responsum om, hvor grænserne går ef-
ter markedsføringslovens § 6, stk. 3, i forhold til forskellige tænkte eller tænkelige eksempler.
spørgsmålet er endvidere helt abstrakt formuleret. forbrugerombudsmanden har tilbudt
post danmark at afgive forhåndsbesked herom efter markedsføringslovens § 25, men post
danmark har ikke villet frafalde sin selvstændige påstand under sagen og give forbruger-
ombudsmanden de oplysninger, der er nødvendige for at afgive forhåndsbesked om de
nævnte spørgsmål. i mangel af en sådan forhåndsbesked savner påstanden ikke blot aktuali-
tet, men der savnes tillige den grundige bearbejdelse af problemstillingen, som en forhånds-
besked ville indebære, og som ville give retten et i hvert fald bedre grundlag for at tage stil-
ling til spørgsmålene på.
       der er ikke anledning til at forelægge præjudicielle spørgsmål for eu-domstolen, idet
fortolkningsspørgsmålene i sagen alene angår de særlige regler i den danske markedsfø-
ringslov.
       med rundt og tilsvarende omslag, hvori der indlægges henvendelser i markedsfø-
ringsøjemed, må anses som henvendelser med henblik på afsætning til en bestemt fysisk
person, når modtagerens adresse står på omslaget, hvilket medfører, at udlevering af med
                                                 - 10 -
rundt til personer på robinsonlisten er i strid med markedsføringslovens § 6, stk. 3. afgø-
rende er, at der er angivet adresse på omslaget. ligeledes vil reklamemateriale, der lægges i
andet materiale end med rundt, fx krympefolie, med angivelse af modtagerens adresse, væ-
re omfattet af markedsføringslovens § 6, stk. 3.
       med rundt uddeles med henblik på afsætning . dette er utvivlsomt, hvor med rundt
indeholder annoncer, men gælder også, når med rundt blot omtaler post danmark og deres
produkter, idet dette også er reklame. med rundt bliver ikke et tidsskrift blot ved at inde-
holde redaktionel tekst. hovedformålet med de redaktionelle artikler er i øvrigt ifølge post
danmark at skabe lyst hos forbrugeren til at kigge inde i omslaget. med rundt har således til
formål at øge post danmarks og annoncørernes afsætning af varer og tjenesteydelser.
       også omdeling i anden emballage end med rundt, fx folie, må antages at være i strid
med markedsføringslovens § 6, stk. 3, når der på emballagen er angivet adresse. post dan-
mark ville blive stillet bedre end andre erhvervsdrivende, hvis post danmark uden at over-
holde pligten til at undersøge robinsonlisten kunne lægge alle mulige reklamer ind i et om-
slag, fx folie, og fordele det påtrykt adresse.
post danmarks advokat har til støtte for sin påstand om afvisning af forbrugerombudsman-
dens påstande anført, at disse er for brede og upræcise til at blive taget under påkendelse, jf.
f.eks. ord og udtryk som ”tilsvarende omslag” og ”andre erhvervsdrivende”.
       der er omvendt ikke grundlag for at afvise post danmarks selvstændige påstand, som
er præcist formuleret og egnet til påkendelse. post danmark ønsker for det tilfælde, at for-
brugerombudsmanden skulle få medhold i påstand 1, at opretholde sine produktionstekni-
ske fordele ved med rundt. post danmark har derfor behov for vejledning om de spørgsmål,
som indeholdes i de selvstændige påstande, som hverken kan betegnes som hypotetiske eller
uaktuelle, særlig fordi forbrugerombudsmanden har afvist post danmarks begæring under
sagen om at afgive forhåndsbesked herom.
       det er efter post danmarks opfattelse ikke nødvendigt at forelægge sagen præjudicielt
for eu-domstolen, hvis post danmark frifindes, men ellers bør sagen forelægges, idet der
skal tages stilling til fortolkningen af markedsføringslovens § 6, stk. 3, som gennemfører to
eu-direktiver.
                                              - 11 -
       med rundt bruges af produktionstekniske årsager og vil således komme med i udde-
lingen uanset udfaldet af denne sag. det nemmeste for alle er, at adressen er påtrykt selve
omslaget.
       post danmarks indtægter fra annoncer i med rundt er væsentligt mindre end udgif-
terne til sorteringen af reklamerne og indlægningen i omslagene.
       robinsonlisten er i modsætning til med rundt baseret på personnavne og ikke på
adresser. det er alene adressen, som er påtrykt med rundt, og det er derfor ikke muligt at
sammenkøre post danmarks adresseliste med robinsonlistens angivelse af personer. adres-
sen er post danmarks redskab til brug for omdelingen.
       markedsføringslovens § 6, stk. 3, anvender udtrykket ”med henblik på afsætning” i
stedet for det normalt anvendte udtryk ”markedsføring”, og ”afsætning” tager sigte på salg
af et bestemt eller konkret produkt. ”branding” og anden generel omtale af en virksomhed
er muligt markedsføring, men ikke en henvendelse med henblik på afsætning af et bestemt
eller konkret produkt.
sø- og handelsrettens afgørelse
ved påstand 1 ønsker forbrugerombudsmanden rettens afgørelse af, om med rundt eller til-
svarende omslag i sig selv må anses for henvendelser til en bestemt fysisk person med hen-
blik på afsætning af varer, fast ejendom og andre formuegoder samt arbejds- og tjenesteydel-
ser som nævnt i markedsføringslovens § 6, stk. 3, når der herpå er angivet principalt modta-
gerens adresse, subsidiært modtagerens navn og adresse. ved påstand 2 ønsker forbruger-
ombudsmanden i realiteten rettens afgørelse af, om reklamemateriale, som post danmark
fordeler indlagt i med rundt eller andre omslag, være sig i form af kuverter, folie eller anden
emballage, må anses for sådanne henvendelser i afsætningsøjemed, når modtagerens adresse
er anført på det pågældende omslag.
       disse påstande er nedlagt på baggrund af konkrete klager over post danmarks nuvæ-
rende anvendelse af med rundt, som forbrugerombudsmanden har modtaget fra personer,
der har modtaget med rundt mv., selv om de i cpr har frabedt sig henvendelser i afsæt-
ningsøjemed og således tilmeldt sig den såkaldte robinsonliste. forbrugerombudsmandens
påstande har derfor fornøden aktualitet. herefter, og idet påstandene er formuleret med for-
                                               - 12 -
nøden sproglig præcision, findes de egnede til påkendelse, og post danmarks afvisningspå-
stand tages ikke til følge.
       den selvstændige påstand, som post danmark har nedlagt for det tilfælde, at forbru-
gerombudsmandens påstand 1 tages til følge, angår i modsætning til forbrugerombuds-
mandens påstande ikke nogen aktuel situation, men hypotetiske forhold, idet post danmark
i realiteten hermed beder retten om at afgive et responsum om, hvorvidt bestemmelsen i
markedsføringslovens § 6, stk. 3, vil være overholdt, hvis post danmark måtte vælge at ud-
forme og omdele med rundt på et antal forskellige måder, benævnt a-e. det bemærkes her-
ved, at post danmarks selvstændige påstand og de forskellige udformninger af med rundt
er beskrevet ganske abstrakt, ligesom der ikke foreligger nogen forhåndsbesked herom fra
forbrugerombudsmanden i medfør af markedsføringslovens § 25 og dermed heller ikke no-
gen bearbejdelse af de problemer af faktisk og retlig karakter, som de forskellige varianter af
påstanden måtte kunne give anledning til. post danmarks selvstændige påstand findes her-
efter ikke egnet til realitetsbehandling, og forbrugerombudsmandens påstand om afvisning
heraf tages til følge.
       bestemmelsen i markedsføringslovens § 6, stk. 3, blev indsat i markedsføringsloven
ved lov nr. 442 af 31. maj 2000 med henblik på at gennemføre navnlig bestemmelserne om
uanmodet markedsføring m.v. i artikel 10, stk. 2, i fjernsalgsdirektivet (europa-parlamentets
og rådets direktiv 97/7/ef af 20. maj 1997 om forbrugerbeskyttelse i forbindelse med aftaler
vedrørende fjernsalg), som efter sin artikel 14 er et minimumsdirektiv. bestemmelsen i mar-
kedsføringslovens § 6, stk. 3, om markedsføring ved brug af andre midler til fjernkommuni-
kation går imidlertid væsentligt videre i retning af at beskytte forbrugeren mod uanmodede
henvendelser end bestemmelsen i fjernsalgsdirektivets artikel 10, stk. 2, hvorefter medlems-
staterne kan nøjes med at fastsætte, at disse teknikker kun må anvendes til direkte markeds-
føring, hvis forbrugeren ikke klart har modsat sig det. de spørgsmål om fortolkningen af
markedsføringslovens § 6, stk. 3, som retten efter påstandene og anbringenderne skal tage
stilling til i denne sag, angår indholdet og rækkevidden af den særlige danske regel, men
derimod ikke indholdet af de nævnte direktivbestemmelser. retten har allerede af denne
grund intet grundlag for i denne sag at forelægge spørgsmål for eu-domstolen, og post
danmarks begæring herom afslås.
                                              - 13 -
      efter oplysningerne om post danmarks organisation, regnskaber og konkurrencefor-
hold er post danmark erhvervsdrivende og skal således overholde reglen i markedsførings-
lovens § 6.
      i overensstemmelse med mediechef susanne rose plums forklaring, der støttes af de
fremlagte oplysninger om antallet af annoncer og priserne herfor, lægges det endvidere til
grund, at post danmark årligt tjener et tocifret millionbeløb på annoncer fra eksterne annon-
cører i med rundt, som udkommer to gange om ugen. hertil kommer indtægt i form af spa-
ret udgift til post danmarks egne annoncer for varer og tjenesteydelser i med rundt. der kan
ikke i ordlyden af § 6 ”henvendelser med henblik på afsætning” indlægges nogen begræns-
ning af bestemmelsen til kun at angå henvendelser med henblik på afsætning hér og nu af
konkrete (bestemte) varer eller tjenesteydelser, idet også markedsføring, som foretages med
henblik på at fremme afsætningen ved at øge det almindelige kendskab til virksomheden,
såkaldt branding, må anses for henvendelser med henblik på afsætning af varer og tjeneste-
ydelser.
      med rundt og tilsvarende omslag, som post danmark uddeler sammen med reklamer
mv., og hvorpå der er trykt annoncer fra erhvervsdrivende eller omtale af post danmarks
virksomhed og produkter, er på denne baggrund henvendelser med henblik på afsætning af
varer, fast ejendom og andre formuegoder samt arbejds- og tjenesteydelser som nævnt i
markedsføringslovens § 6, stk. 3. det ændrer ikke noget herved, at med rundt tillige i et vist
omfang indeholder artikler og tekster, der ikke tager sigte på markedsføring.
      forsendelse af en sådan henvendelse må anses for en henvendelse til en bestemt fysisk
person som nævnt i markedsføringslovens § 6, stk. 3, ikke blot når forsendelsen sker under
angivelse af modtagerens navn og adresse, men navnlig også når den sker uden angivelse af
modtagerens navn, men alene af dennes adresse. adresseløse forsendelser falder uden for
bestemmelsen, og netop angivelsen herpå af en adresse på forsendelsen eller dens omslag
gør, at forsendelsen ikke eller ikke længere er adresseløs, men derimod må anses rettet til en
bestemt fysisk person.
      hensynet til at give bestemmelsen i § 6, stk. 3, effektiv virkning og hensynet til at hin-
dre omgåelse heraf taler afgørende for denne fortolkning. en meget stor del af de danske
husstande, ca. 40 %, består således af kun én person. der er ca. en mio. danskere, som står på
robinsonlisten, og blandt disse er der formentlig en overrepræsentation af gruppen af yngre
                                                    - 14 -
veluddannede enlige (singler), som er en vigtig målgruppe for reklamehenvendelser. hen-
synet til at gøre den beskyttelse mod uanmodet markedsføring, som markedsføringslovens §
6, stk. 3, tilsigter, effektiv, nødvendiggør derfor, at erhvervsdrivende ikke kan komme uden
om forpligtelsen til at undersøge robinsonlisten, blot ved at nøjes med at angive adresse på
deres reklamehenvendelser og udelade personnavnet.
       at henvendelsen skal anses rettet til en bestemt fysisk person, når den sendes under
angivelse af en adresse, fremgår da også af bestemmelsens forarbejder. § 6, stk. 3, blev som
nævnt ovenfor indsat i markedsføringsloven ved § 2 i lov nr. 442 af 31. maj 2000 om ændring
af forbrugeraftaleloven, markedsføringsloven mv. med henblik på at gennemføre navnlig ar-
tikel 10 i fjernsalgsdirektivet. i pkt. 3.2. og 3.2.2 i de almindelige bemærkninger til lovforsla-
get (lovforslag nr. 213 (1999-2000)) og i de særlige bemærkninger til lovforslagets § 2 om æn-
dring af markedsføringsloven står der bl.a. følgende:
       ”… fysiske personer skal have en effektiv mulighed for at modsætte sig, at andre midler
       til fjernkommunikation anvendes til direkte markedsføring over for den pågældende …
               ved »direkte« markedsføring forstås, at den erhvervsdrivendes henvendelse sen-
       des til en eller flere bestemte personer. adresseløse forsendelser, tilbudsaviser, tv-
       reklamer eller lignende, der sendes til en ubestemt kreds af mulige aftagere, er ikke di-
       rekte markedsføring. (pkt. 3.2)
       …
       der skal indføres en ordning, hvorefter fysiske personer - hvad enten de er forbrugere el-
       ler erhvervsdrivende - effektivt kan modsætte sig direkte markedsføring over for dem.
               der bør tilstræbes en lovgivningsmæssig løsning, som under hensyn til behovet for
       en høj grad af integritets- og forbrugerbeskyttelse er tilpasset de forskellige fjernkommu-
       nikationsteknikker, der findes, uden at skabe en uoverskuelig eller uforholdsmæssigt dyr
       ordning. de personer, der ikke ønsker direkte reklamehenvendelser, bør kunne frabede
       sig disse på en så enkel og smidig måde som muligt, og ordningen bør være tilsvarende
       enkel og smidig for de erhvervsdrivende. (pkt. 3.2.2)
       …
       efter stk. [3] må andre midler til fjernkommunikation end elektronisk post, telefax og au-
       tomatiske opkaldssystemer ikke anvendes til direkte markedsføring over for fysiske per-
       soner (»henvendelse til en bestemt fysisk person ... med henblik på afsætning som nævnt
       i stk. 1«), hvis modtageren har frabedt sig det, enten direkte over for den erhvervsdri-
       vende eller ved en markering i cpr. …
               denne regel gælder som nævnt kun ved direkte markedsføring. ved direkte mar-
       kedsføring forstås, at den erhvervsdrivendes henvendelse sendes til en bestemt person,
       hvad enten det er til en postadresse, et bestemt telefonnummer eller lignende. det er
       uden betydning, om der er tale om enslydende reklamemeddelelser sendt til flere perso-
       ner. det er uden betydning, om modtageren er forbruger eller erhvervsdrivende. adres-
       seløse forsendelser, tilbudsaviser, tv-reklamer eller lignende, der sendes til en ubestemt
       kreds af mulige aftagere, er ikke direkte markedsføring.
               der foreligger også direkte markedsføring i tilfælde, hvor reklamemateriale f.eks.
       lægges i adresserede kuverter med kontoudtog mv. (”kuvertfyld”). …
                                                    - 15 -
               det ligger i bestemmelsen …, at en erhvervsvirksomhed for at overholde loven
        skal sammenholde den adresseliste, man vil benytte ved direkte markedsføring, med den
        fortegnelse (»robinson-liste«), som udarbejdes af cpr med virkning for et kvartal ad
        gangen. det præciseres endvidere i bestemmelsen, at en erhvervsdrivende, der ved un-
        dersøgelse i cpr - typisk i forbindelse med ajourføring af adresselister - er blevet bekendt
        med en forbrugers markering, skal respektere markeringen. dette har praktisk betydning
        i forhold til de personer, som har navne- og adressebeskyttelse i cpr, og som derfor ikke
        kan anføres på de fortegnelser, som cpr skal udarbejde. …”(særlige bemærkninger til
        lovforslagets § 2)
som det fremgår af de citerede bemærkninger til lovforslaget, er det angivelsen eller den
manglende angivelse af adressen som sådan, der er afgørende for, om en henvendelse er di-
rekte markedsføring som nævnt i markedsføringslovens § 6, stk. 3, eller blot en adresseløs
forsendelse, som ikke er omfattet heraf. efter sprogbrugen i lovgivningen omfatter begrebet
adresse ikke personnavnet, men alene en stedsangivelse, jf. således retsplejelovens § 750, 2.
pkt., og cpr-lovens § 1, nr. 3, og de detaljerede regler i denne lovs kapitel 3-4 om registrering
af adresser.
        afgørende for anvendelsen af markedsføringslovens § 6, stk. 3, frem for markedsfø-
ringslovens § 6, stk. 1, er, at henvendelsen rettes til modtageren ved hjælp af et andet middel
til fjernkommunikation end elektronisk post, et automatisk opkaldssystem eller telefax. om
adressen angives på det enkelte papir, folder, blad eller hæfte, som udgør den enkelte hen-
vendelse i markedsføringsøjemed, uden på en kuvert eller konvolut eller indpakning af folie
eller andet materiale, hvori den enkelte henvendelse sendes, uden på en samlekuvert eller et
omslag af papir, folie eller andet, hvori henvendelser fra en eller flere erhvervsdrivende ind-
pakkes, eller uden på omslag af papir som med rundt eller af andet materiale, hvori hen-
vendelser fra erhvervsdrivende samles og omdeles, uden at omslaget lukkes, er efter be-
stemmelsens formulering, motiverne og de anførte reale hensyn uden betydning.
        efter bestemmelsen i § 6, stk. 3, er det, som er forbudt, i øvrigt at rette henvendelse til
en bestemt fysisk person (ved brug af andre midler til fjernkommunikation) med henblik på
afsætning som nævnt i stk. 1, hvis den pågældende har frabedt sig sådan henvendelse eller
er opført på robinsonlisten. afgørende er således, at post danmark retter henvendelse til
modtageren under angivelse af dennes adresse, derimod ikke, om henvendelsen modtages
med denne angivelse. reklamehenvendelser, der er sendt til en bestemt fysisk person under
angivelse af adressen, er således omfattet af markedsføringslovens § 6, stk. 3, selv om omsla-
get fjernes, inden henvendelsen afleveres til modtageren.
                                                - 16 -
       forbrugerombudsmandens påstand 1 i sin principale udformning, dog uden ordet
”uadresserede” foran: ”reklamer m.v.”, og påstand 2 tages herefter til følge.
       i sagsomkostninger skal post danmark betale forbrugerombudsmanden 10.500 kr.
heraf 500 kr. til dækning af retsafgift og resten til kompensation for den tid, som har været
anvendt til forberedelse og deltagelse i retsmøder i sagen af den chefkonsulent, som er ansat
hertil hos forbrugerombudsmanden.
                           thi kendes for ret
post danmark a/s’ selvstændige påstand afvises.
post danmark a/s skal anerkende, at:
1.     omslaget ”med rundt” eller tilsvarende omslag, som post danmark a/s uddeler
       sammen med reklamer mv., og hvorpå der er trykt annoncer fra erhvervsdrivende eller
       omtale af post danmark a/s’ virksomhed og produkter, er en henvendelse til en be-
       stemt fysisk person med henblik på afsætning af varer, fast ejendom og andre formue-
       goder samt arbejds- og tjenesteydelser som nævnt i markedsføringslovens § 6, stk. 3,
       når modtagerens adresse er påført omslaget.
2.     reklamemateriale pakket i kuverter, folie eller anden emballage, som er påført modta-
       gerens adresse og omdeles af post danmark a/s, er en henvendelse til en bestemt fy-
       sisk person med henblik på afsætning af varer, fast ejendom og andre formuegoder
       samt arbejds- og tjenesteydelser som nævnt i markedsføringslovens § 6, stk. 3.
        post danmark a/s skal inden 14 dage betale 10.500 kr. til forbrugerombudsmanden i
sagsomkostninger.
       torben steenberg                                                anders madsen
                                        michael b. elmer
                                          (retsformand)
       michael svane jørgensen                                   ole lundsgaard andersen
                      - 17 -
                   (sign.)
                ___ ___ ___
       udskriftens rigtighed bekræftes
p.j.v. sø- og handelsretten, den 6. maj 2011
